Anjing gembala Lessinia dan Lagorai

Anjing gembala Lessinia dan Lagorai ialah satu baka anjing tua Itali dari rantau timur laut yang dipanggil Triveneto. Ia tidak diiktiraf oleh mana-mana pertubuhan kenel utama.

Asal usul
Pada tahun 2018, sebuah kajian genetik mendapati bahawa, sejurus sebelum tahun 1859, anjing gembala Eropah yang tertabur secara meluas telah membangkitkan anjing gembala Jerman, anjing gembala Picardie di Perancis, dan lima baka anjing gembala Itali: anjing gembala Bergamo, cane paratore, anjing serigala Gigante, anjing gembala Oropa, dan anjing gembala Lessinia dan Lagorai.

Anjing gembala Lessinia dan Lagorai telah digunakan secara tradisional dalam kegiatan pastoral, seperti pengurusan kawanan dan penggiringan lembu merentasi dataran di Triveneto. Ia masih digunakan untuk tujuan sama dan pemilihan semula jadi telah menjadikannya anjing pekerja tahan lasak dan sihat. Terdapat projek yang sedang berlangsung untuk melindungi baka ini daripada kepupusan dan untuk mendapatkan status baka rasmi, yang dipimpin oleh Società Italiana Pastore della Lessinia e del Lagorai ("Persatuan Anjing Gembala Lessinia dan Lagorai Itali").

Penampilan
Anjing gembala Lessinia dan Lagorai ialah anjing gembala bersaiz sederhana dan tangkas daripada jenis "serigala". Telinganya besar dan berbentuk segi tiga, sama ada tegak, separa tegak (terlipat), atau terkelepai. Lapis bulunya separa panjang dan lapis bulu bawahnya tebal. Warna-warna tipikal termasuk perang kekuning-kuningan, merle (biru atau merah), perang, dan hitam.

Perangai
Baka ini cergas, giat, jinak, dan ingin tahu, serta memerlukan banyak senaman. Ia juga pekerja yang tidak mengenal penat lelah dalam menggiring biri-biri, lembu, dan kuda.

Lihat juga
 Senarai baka anjing

Catatan

Rujukan

Gembala Lessinia dan Lagorai, Anjing
Gembala Lessinia dan Lagorai, Anjing
Gembala Lessinia dan Lagorai, Anjing
Gembala Lessinia dan Lagorai, Anjing